Ainažu osta
Ainažu osta ir osta, kas atradās Baltijas jūras Rīgas līča austrumu krastā, Ainažu ziemeļu daļā. Osta pastāvēja kopš Ainažu jūrskolas atvēršanas. Ostas attīstīšanos veicināja dzelzceļa līnijas Ainaži—Valmiera—Smiltene uzbūvēšana. Jau Pirmā pasaules kara laikā Ainažu osta sāka lēnām panīkt, jo no mola tika nojauktas sliedes, un tika nogremdēti ostā stāvošie kuģi. Pēc Pirmā pasaules kara un Latvijas neatkarības kara osta tika atjaunota un sakopta. Latvijas neatkarības laikā ostu gribēja pilnībā atjaunot, bet to traucēja nogremdētie kuģi tāpēc īstā osta īsti nekad nav bijusi, jo tā bija uz pāļiem.[nepieciešama atsauce] Otrā pasaules kara laikā osta tika pilnībā nopostīta. Pēc Otrā pasaules kara osta tika atkal atjaunota, bet nesasniedza iepriekšējo potenciālu, jo tika uzbūvēta Pērnavas osta un tika slēgta dzelzceļa līnija Ainaži—Valmiera—Smiltene. Pēc līnijas posma Ainaži—Pāle slēgšanas arī osta (oficiāli) beidza pastāvēt. Vienīgais, kas palicis no Ainažu ostas mūsdienās, ir dziļa bedre seklajā Ainažu pludmalē un pāris pāļi, kā arī Ziemeļu mola atliekas. Krastā saglabājies arī 1925. gadā celtās bākas dzelzs karkass.